Барокна уметност - Википедија

# Барокна уметност

### Од Википедија, слободна енциклопедија

Барокна уметност е сликарството и вајарството вов ремето на Барокот, движење често асоцирано со апсолутизмот и Противреформацијата. Меѓутоа постоењето на важна барокна уметност и архитектура во неапсолутистички и |протестантски земји го побива ова мислење.

## [уреди] Сликарство

На Тридентскиот собор (1545-63) Римокатоличката црква дала многу одговори на прашањата за внатрешна реформа поставени како од протестантите, така и од оние кои останале во Католичката црква. На соборот се дискутирала и репрезентативната уметност, и се дошло до решение дека сликарството и вајарството во црковен контекст треба да им зборува на неписмените, а не на добро информираните.

Рождество Христово од Жозефа де Обидос, 1669, Национален музеј на древна уметност, Лисабон

Поради ова барокната уметност има тенденција кон прикажување на светци, Дева Марија и други добро познати библиски приказни. Според многу историчари на уметноста овој пресврот кон популистичка замисла за улогата на духовната уметност бил двигателот за иновациите на Караваџо и браќата Карачи - сите овие уметници работеле (и се натпреварувале во нарачки) во Рим околу 1600.

Меѓутоа иако религиозното сликарство, историското сликарство, алегориитеи портретурата сеуште се сметале за најблагородните содржини, мошне чести биле и пејзажот, мртвата природа и жанровските сцени.

Барокната уметност се карактеризира со голема драматизација, богата и длабока боја и силни светла и сенки. Наспроти ренесансната уметност, која обично прикажува момент пред случувањето на некој настан, барокните уметници го одбирале најдраматичниот момент, моментот на самото дејствие: Микеланџело кој работел во Високата ренесанса го прикажува Давид во смирена состојба пред да се бори со Голијат; Берниниевиот барокен Давид пак, е прикажан на самиот чин на фрлање на каменот. Барокната уметност имала за цел да пробуди чувства и страст наместо смирена рационалност која била ценета во Ренесансата.

  Видете исто така Барокно илузионистичко сликарство

### [уреди] Важни барокни сликари

### [уреди] Италијански

- Караваџо (1571-1610)
- Гверчино
- Анибале Карачи (1560-1609)
- Орацио Џентилески (1563-1639)
- Артемизија Џентилески (1592-1652/53)
- Агостино Карачи
- Лудовико Карачи

### [уреди] Португалски

- Жозефа де Обидос (1630-1684)

### [уреди] Фламански

- Петер Паул Рубенс
- Антонис ван Дајк
- Јакоб Јорденс
- Јан Пројгел Постариот
- Франс Снајдерс
- Давид Теније Помладиот

### [уреди] Француски

- Жан де Богран (1584-1640)
- Жорж де Ла Тур (1590-1652)
- Никола Пусен (c. 1594-1665)
- Клод Лорен (1600-1682)
- Иасент Риго (1659-1743)

### [уреди] Холандски

- Рембрант
- Франс Халс
- Ројсдал
- Јоханес Вермер
- Јан Стен

### [уреди] Шпански

- Франциско Рибалта (1565 - 1628)
- Хозе де Рибера , (1591 - 1652)
- Франциско Зурбаран (1598 - 1664)
- Диего Веласкез (1599 - 1660)
- Алонзо Кано (1601 - 1667)
- Бартоломе Естебан Муриљо (1617 - 1682)
- Хуан де Валдес Леал (1622 - 1690)

## [уреди] Вајарство

Несомнено е дека најважниот барокен скулптор е Џанлоренцо Бернини (1598-1680), кој му се доближил на Микеланџело во неговите сестрани способности. Бернини бил вајар, архитект, сликар, драматург и припремач на спектакли. Во доцниот XX век Бернини бил највреднуван за неговите склуптури, за неговата виртуозност во резбањето на мермер и неговата способност за создавање на ликови кои во едно го имаат и диховното и физичкото. Бил и одлчен портретист кого моќниците го барале да им изработува бисти.

### [уреди] Барокни вајари и архитекти

- Џанлоренцо Бернини (1598-1680)
- Франческо Боромини (1599-1667)
- Клод Перо (1613-1688), французин

Преземено од "http://mk.wikipedia.org../../../%D0%B1/%D0%B0/%D1%80/%D0%91%D0%B0%D1%80%D0%BE%D0%BA%D0%BD%D0%B0_%D1%83%D0%BC%D0%B5%D1%82%D0%BD%D0%BE%D1%81%D1%82.html"

Категорија: Барокна уметност

##### Views

- Статија
- Разговор
- Тековна верзија

##### Пребарај

##### Други јазици

- English